La sol·licitud es podrà presentar quan hagi transcorregut un mes a comptar des de la data de l'executòria judicial del cobrament del pagament de les pensions /prestacions impagades.
D'aquests documents cal adjuntar una còpia, excepte que s'indiqui el contrari:
Documentació específica per a pensions alimentàries:
(1) En cas d'oposició a consultar les dades cal que aporteu aquesta documentació.
(2) En el cas del NIE, atès que no es pot fer la consulta davant l'organisme corresponent, cal que l'aporteu.
Pel que fa a la prestació alimentària en favor dels menors d'edat o majors amb discapacitat, cal acreditar tenir reconegut, en el seu cas, el dret de percebre la prestació del fons de garantia del pagament d'aliments de l'Estat.
El període màxim de cobrament d'aquesta prestació és de 18 mesos, ja sigui de forma contínua o discontínua.
Els imports de les prestacions reconegudes a les persones beneficiàries del Fons de Garantia de Pagament d'Aliments de l'Administració General de l'Estat són incompatibles, en igual quantia, amb els imports que reconegui l'Administració de la Generalitat pel mateix concepte.
Els imports de les prestacions alimentàries que reconegui l'Administració de la Generalitat que excedeixin de la quantia reconeguda per l'Administració General de l'Estat, tenen la consideració de prestació complementària.
A l'import de les pensions alimentàries reconegudes a favor de menors o de majors amb discapacitat es deduirà l'import reconegut pel fons de garantia del pagament d'aliments de l'Administració general de l'Estat, d'acord amb l'establert a l'article 2.3 d'aquest Decret.
De manera que, en aquest cas, l'import màxim de la bestreta no podrà superar l'import resultant de la diferència entre el 50% de l'IRSC mensual i l'import del fons de garantia del pagament d'aliments de l'Administració general de l'Estat.
Les prestacions econòmiques derivades del fons de garantia de pensions i prestacions que siguin satisfetes a les persones interessades tenen el caràcter de bestreta i han de ser retornades si la persona obligada dona compliment a l'obligació de pagament del deute establert per la corresponent resolució judicial.
Un cop una persona sol·licita la prestació del Fons, l'Administració de la Generalitat oferirà un període voluntari perquè la persona deutora pagui el seu deute.
Si no ho fa, l'Agència Tributària de Catalunya executarà aquest cobrament, amb els recàrrecs i interessos de demora que corresponguin.
Per aquest motiu, el Fons de garantia actuarà també com a instrument preventiu, ja que l'amenaça de cobrament forçós pot fer canviar d'actitud moltes persones deutores.
Les persones obligades al pagament de les pensions o prestacions hauran de retornar a l'Administració de la Generalitat de Catalunya, les bestretes del fons de garantia de prestacions i pensions abonades a les persones beneficiàries.
Si no ho fan l'Agència Tributària de Catalunya executarà aquest cobrament.
Si teniu problemes per descarregar formularis PDF consulteu la pàgina de Suport a la tramitació.
L'estat del tràmit es podrà consultar presencialment a:
Com i quan es notifica la resolució?
L'entitat gestora ha de resoldre les sol·licituds en un termini màxim de sis mesos.
Exhaurit aquest termini sense resolució s'ha d'entendre que la sol·licitud s'ha desestimat.
La notificació de la resolució es realitzarà a la persona sol·licitant, a l'adreça de notificació que a aquest efecte s'hagi assenyalat a la sol·licitud, en els termes establerts a l'article 59 de la Llei 30/1992, de 26 de novembre, de règim jurídic de les administracions públiques i del procediment administratiu comú.
La resolució que s'emeti no exhaureix la via administrativa i, per tant, si la persona sol·licitant no hi està d'acord pot interposar un recurs d'alçada davant l'òrgan que l'ha dictada en el termini d'un mes.
El pagament es farà mensualment per transferència bancària al compte que faciliti la persona sol·licitant.